
JJa jeg for godt et Åar siden havde imødegaaet Hr. 
Forstmester Wimpffens sidste Forsvar for hans Be- 
styrelse, standsede jeg foreløbig mine Angreb paa denne, 
dels for ikke uafbrudt at lægge Beslag paa Offenlig- 
hedens Interesse, dels for at afvente, om ingen Anden 
vilde tage Ordet, enten for eller imod det Bestaaende. 
Men skjøndt der i det sidste Par Aar er blevet Forst- 
bestyrelsen en Opmærksomhed tildel, som den maa- 
skee aldrig havde tænkt sig, har jeg indtil for nylig 
forgjæves ventet paa et Forsvar for den som Modvægt 
mod de hyppige Angreb, hvorfor den i dette Tidsrum 
har været udsat. Thi da dens Fald, efter min Over- 
bevisning, om længere eller kortere Tid er uundgaaeligt, 
var det jo godt, om der af offenlig udtalte afvigende 
Anskuelser kunde fremgaae , hvad der af det nuværende 
System burde bevares, hvad der burde forkastes. I 
Mangel heraf havde jeg alt forberedt mig paa et nyt 
Indlæg i Sagen, da jeg i »Fædrelandet« Nr. 271 for 
1861 saae en lille Artikel fra Hr. Skovrider Neer- 
gaard, hvor i han paa en Maade søger at forsvare det 
Bestaaende. 

Hr. Neergaards Indlæg lyder in extenso saaledes: 

»Eflerat der i en Del Artikler i Bladene har været rettet 

heftige Angreb paa Bestyrelsen af Statsskovene, navnlig og- 

saa paa Chefen for Forstcomptoiret , Forstmester Wimpf fen, 
der fremstilles som den, fra hvem alt det formentlig Urigtige 
i Bestyrelsen skulde være udgaaet, har en Indsender af en 
Artikel om Afhændelsen af Domaineskoven Sønderlund i Ind- 
ledningen i »Fædrelandet« s Nr. 246 raskvæk villet uddrsge 
og udbrede den Conclusion af den førte Strid: at, da ikke 
een Stemme har hævet sig til Fordeel for det bestaaende 
Bestyrelses system , maatte dette være meget daarligt, og at 
Angrebene, hvor skaanselsløse de end vare, dog have været 
berettigede. 

Skjøndt det vistnok langtfra kan betragtes som en Bil- 
ligelse i Eet og Alt af de skete Angreb fra deres Side, der 
have noiere Kjendskab til det Omhandlede, at de hidtil have 
iagttaget Taushed, eftersom Grundene dertil jo kunne være 
mange og forskjellige, ligger der dog i de ovennævnte Be- 
mærkninger en mere almindelig Opfordring for Sagkyndige 
til at give en Mening tilkjende, saameget mere, som Enhver, 
der staaer udenfor Indvirkningen af de Forandringer, de sidste 
Decennier have indbragt i Statsskovenes Bestyrelse og For- 
valtning , ellers n meget let vil komme til den Anskuelse , at 
Statsskovbruget, som Forstcandidat Oldenburg udtrykker 
sig, nu staaer eller i den nærmeste Fremtid vil komme til 
»at staae paa Hovedet«. 

For at modarbeide denne urigtige Anskuelse, vil det for- 
mentlig nu være paa rette Tid, i Korthed at sammenstille 
og tilbagekalde i Læsernes Erindring de saaledes indførte 
Forandringer : 

Den tidligere saa fordær\'elige Sammenblanding af Con- 
trol og Forvaltning ved Statsskovbruget er hævet; de for- 
skjellige Classer af Embedsmænd og Bestillingsmænd ere ved 
instructoriske Bestemmelser anviste bestemte Grændser for 
deres Virksomhed ; Lønningsforholdene ere i det Hele ordnede 
paa hensigtsmæssig Maade; Bestyrelsen af Statsskovbruget er 
ordnet ganske paa samme Maade for Slesvig som for Konge- 
riget, og samlet under Finantsministeriet, Unyttige og for 
Staten bekostelige Embeder, saasom Overforstmesterembedet, 

Hofjægermesterembedet, det slesvigske Forst- og Jægermester- 
embede og nogle Orerførsterembeder ere inddragne. Bygnings- 
væsenet controlleres ved en Bygningskyndig, og ordnes paa 
ensartet Maade, saaledes at Brugerne overtage Tjenstbygnin- 
geme til fremtidig Vedligeholdelse. Planlægningen for Skovene 
er overdraget til de Mænds Ledelse, hos hvilke man kan 
forvente den største Sag- og Localkundskab ; Reglerne for 
Overlevering af Tjenstjord, Deputat m. v. fra Formand tU 
Eftermand ere for Kongeriget blevne fastsatte, hvilket er et 
Gode, om end Bestemmelserne desangaaende i Detaillen kunde 
være heldigere valgte. Deputatlisterne , der tidligere trykkede 
Indtægterne af Statsskovene, ere reviderede og reducerede; 
og endelig er ikke blot Oppebørslen af Skovindtægterne, 
men ogsaa Udtællingen af Udgifterne udelukkende henlagt til 
dertil beskikkede Embedsmænd. 

Alle de her antydede Forandringer ere af omfattende og 
indgribende Natur; de ere byggede paa rigtige Principer, og 
kunne betegnes som væsenlige Forbedringer, der i Tiden viUe 
bære gode Frugter. * 

Imod disse bliver den største Del af de i den sidste Tid 
paapegede formentlige Mangler ved Bestyrelsen af ringe Be- 
tydning, navnlig: om de ældre Skovplaner for Slesvig have 
svaret til Hensigten, om nogle Smaaskove hist og her burde 
sælges eller beholdes som Statseiendom , om Forstmester 
Wimpffens Maade at være paa altid er behagelig, og om 
Valget ved de sidste Embedsbesættelser har været heldigt og 
rigtigt, i hvilken Henseende det dog maa indrømmes, at Ingen 
kan have et bedre Personalkjendskab end Overbestyrelsen. 

Det vUde nu vistnok være lige saa urimeligt at tilkjende 
alene Forstmester Wimpffen Æren for alle de fornævnte 
gavnlige Forandringer, som det er uforsvarUgt at tillægge 
ham Skylden for enhver i Fortid og Nutid udført mindre 
hensigtsmæssig Foranstaltning. Men de ere dog fremkomne 
i den Tid, han har været Chef for Forstcomptoiret , og det 
kan derfor ikke betvivles, at han, som Fagmand, maa have 
havt Indflydelse paa, fremkaldt, eller, i hvert Fald, medvirket 

1* 

til dereø Gjennemførelse. Det er derfor en Mening, som jeg 
veed Mange dele med mig, at Stats skorbniget nu staaer 
paa bedre Fødder — for at blive i Lignelsen — end nogen- 
sinde tidligere, at Forstmester Wimpffens Virksomhed i de 
senere Aar har været gavnlig for Statsskovbruget, og at den 
i Fremtiden fremdeles vil blive det, naar ikke hensynsløse 
Angreb maatte indgribe forstyrrende. 

Hanvedskov ved Flensborg. 

Neergaard, 

Skovrider. « 

En saadan Maade at skrive Indlæg paa, hvad enten 
det er til Forsvar eller til Angreb, er mindst i denne 
Sag paa sin Plads, fordi der her foreligger et stort 
administrativt Spørgsmaal , hvis Besvarelse Offenlig- 
heden afventer, og af hvis Discussion der burde frem- 
gaae Resultater, som kunde lægges ad acta; men at 
paastaae, at Noget er gavnligt, uden med en Linie at 
documentere sin Mening, er ikke at discutere. Skjønt 
Hr. Neergaards Årtikel kun indirecte er fremkaldt af 
mig, skal jeg dog, da ingen Anden har villet det, idet- 
mindste bidrage min Skærv til en Drøftelse af samtlige 
9 Foranstaltninger, saa meget mere som hin Artikel er 
den eneste, der er leveret til Forsyar fot det Be- 
staaende. 

1) »Den tidligere saa fordærvelige Sammen- 
blanding af Control og Forvaltning ved Stats- 
skovbruget er hævet; de forskjellige Classer 
åf Einbedsmænd og Bestillingsmænd ere ved 
instructoriske Bestemmelser anviste bestemte 
Grændser for deres Virksomhed«. Jeg maa da 
først oplyse om, at indtil 1851 var Udvisningen i 
samtlige Statsskove henlagt under Overførsterne. 
Dette medførte den dobbelte Mislighed, 9,t et saa vig- 

tigt Arbeide fonnedelst de store Arealer (15000, 20000 
Tdr. Land), der vare overdragne disse Embedsmænd, 
nødvendigvis blev slet passet, og at Overførsteren i 
Virkeligheden kom til at controllere sig selv. Langt 
om længe blev da Udvisningen henlagt under Skov- 
riderne, og at dette var rigtigt, skal Ingen mere end 
jeg ville indrømme. Men skjøndt Controllen saaledes 
nu gavner mere end forhen, bestaaer der endnu en 
»høist fordærvelig Sammenblanding« af den og For- 
valtningen. For at vise saavel dette, som hele den for 
Forstbestyrelsen eiendommelige Mechanisme, skal jeg nu 
gjennemgaae de vigtigste Paragrapher i de nye in- 
structoriske Bestemmelser, der for Slesvigs Ved- 
kommende udkom under 27de Juni 1860, for Konge- 
rigets under 25de August s. A. 

§ 2. »Overførsteren fører det overordnede Tilsyn 
og Controllen*) med Skovbruget i samtlige Skov- 
districter«. § 3. »Overf. har for sin Inspection den 
øverste Myndighed umiddelbart under Finansministeriet. 
Som Saadan modtager han fra sine Underordnede saavel 
de befalede Indberetninger, Regnskaber og Andragender, 
med hvilke han handler efter de givne Bestemmelser, 
som og alle andre Meddelelser og Andragender«. D. e. 
ethvert Andragende, Forestilling o. s. v. om en For- 
anstaltning fra Skovriderens Side indgives først til Over- 
førsterens Betænkning og tilstilles dernæst Ministeriet. 
Overførsteren er da i Ordets egenlige Forstand Ad- 
ministrerende, men efter g 2 er han jo tillige Con- 
troUerende! § 4. Overf. har at paasee, at der af 
Skovrideren »ikke uden . gyldige Grunde afviges fra de 
approberede aarlige Forslag til Hugninger , Gulturer 



*) Alle Udhævelser i Citaterne ere af mig. 

o. a. Skovarbeider« — om Grundene ere gyldige, be- 
stemmes af Overførsteren, der saaledes her er slet og 
ret Administrerende — »og i Almindelighed, at 
Skovene selv og Indtægterne af samme ei forringes ved 
Feil i Skovbruget« , her er han altsaa atter Con- 
tr olierende. Han skal altsaa oplyse Ministeriet om, 
at en af ham bifaldet Afvigelse fra de approberede 
Forslag senere har viist sig — at »forringe Skovene og 
Indtægterne af samme«; han maatte jo være taabelig, 
om han gjorde det. § 6. Navnlig skal Overførsteren 
»undersøge, om Hovedbenyttelsen og Gjennemhugningerne 
saavelsom om alle Culturer og Grundforbedringer, samt 
Vei- og Hegnarbeider ere forsvarlig udførte efter de 
gjældende Forskrifter« — Controllerende! — »med 
Skovrideren at aftale det Fornødne med Hensyn til de 
næste Forslag til Hugster og Culturer« — Admini- 
strerende! — »samt i det Omfang, som han finder 
fornødent, ved Optælling og Eftermaaling at forvisse 
sig om, at de Culturer og Arbeider, hvortil Udgivter 
ere anførte, i det sidste Regnskabsaar virkelig ere ud- 
førte« — Controllerende! Som man seer, stiger 
Confusionen med hver g eft^r en jevn, arithmetisk Pro- 
gression. § 8. »Formener Overførsteren, at Noget bør 
forandres i den Maade, hvorpaa Administrationen føres 
af Skovrideren , navnlig Maaden, hvorpaa Hugster, Cul- 
turer o. a. Skovarbeider udføres, skal han meddele 
Skovrideren sin Anskuelse til Overveielse og Drøftelse. 
Hvis da Hver bliver ved sin Anskuelse, og Overf. an- 
seer den af l^am attraaede Forandring for saa vigtig, at 
Sagen bør forelægges Domainebestyrelsen, har han at 
forelægge Sagen til Finansministeriets Afgjørelse«. Sæt 
altsaa, at en Skovrider og en Overførster blive uenige 
om Methoden for en større og kostbar Cultur, f. Ex. i 
det vigtige finansielle Spørgsmaal : Saaning eller Plant- 

ning, og at Hver haardnakket holder paa sin Anskuelse. 
Overførsteren henstiller da Sagen til Ministeriets Af- 
gjørelse. Faaer han da Ret, skal Skovrideren udføre 
Arbeidet efter hans Anskuelse, saa kan den Første vel 
controllere (bedømme) selve Udførelsen af den givne 
Ordre; men hans Bedømmelse af Methodens Rig- 
tighed — og dette var jo Stridspunktet — har ingen 
Gyldighed, thi Methoden har jo sit Ophav i ham. Mis- 
lykkes nu Arbeidet, maa han være meget tilbøielig til 
at give enten Udførelsen eller »Naturen« Skylden, thi 
lægger han denne paa den af ham foreslaaede, af Mini- 
steriet approberede Methode, saa dømmer han sig selv. 
Naturligvis skal Skovrideren, ovenpaa den lidte Tort, 
nok indberette om Methodens Urigtighed til Ministeriet; 
men saa er jo Forholdet vendt om; Skovrideren con- 
trollerer nu Overførsteren. Giver Ministeriet derimod, 
ved at desavouere Overførsteren, Skovrideren Medhold 
i »Maaden, hvorpaa Hugster og Calturer udføres«, saa 
bliver den Førstes Control ligesaa betydningsløs, som i 
det forrige Tilfælde; thi da man engang har eclatant 
vist ham sin Mistillid til hans Indsigt, vil det jo være 
modsigende at have Tillid til hans Bedømmelse (Con- 
trol) i den samme Sag. § W. »Afvigelse fra de ap- 
proberede Forslag eller event, fra de nuværende Planer 
kan kun tilstedes, naar den er af mindre Betydning 
(et meget relativt Begreb), og naar Overf. og Skovrider 
derom ere enige, men i modsat Fald maa Ministeriets 
Approbation dertil erhverves«. Det Modsigende ligger 
i, at lade Overf. og Skovrider forud blive enige om 
Forvaltningen og derpaa lade hin controllere denne, 
hvilket falder sammen med at. lade ham controllere sig 
selv. § 11. »Overf. er forpligtet til at foranledige den 
uduelige og efterladne Embedsmands Feil oplyste for 
Regeringen, hvis han ikke ved Veiledning og Advarsel 

kan hjælpe paa hans Mangler«. D. e. Overf. skal være 
ControUerende , hvis han ikke kan være Administrerende. 
Denne Bestemmelse vil conseqvent lede til, at vi be- 
holde og faae endel uduelige Districtsbestyrere, som ikke 
kunne staae paa deres egne Ben, og at Overf. i dette 
som i andre Tilfælde kommer til at controUere sig selv. 
Og herpaa har Ministeriet til Overflødighed givet endog 
en direct Anvisning ved den tidligere oprettede, ved 
Loven af 8de December 1859 fastslaaede, under sin 
nuværende Form fordærvelige Assistentinstitution, 
der bestaaer i, at Gandidater tildeles navplig gamle og 
svagelige Skovridere til Assistenter. Af Etatens 34 
Skovridere ere nu 4 over 70 Aar og ligesaa mange 
over 60 Aar, medens et Par Yngre formedelst chro- 
niske Onder ere ligesaa meget ude af Stand til at be- 
styre deres Districter, som flere af de Første ere det 
paa Grund af deres Alder. At de her ansatte Assi- 
stenter factisk forestaae hele Skovbruget, er saa be- 
kjendt i Etaten, at jeg kan spare mig al nærmere Be- 
tegnelse. Saalænge derfor Statsskovene principmæssig 
skulle være Methusalemernes og de Værkbrudnes for- 
jættede Land, burde det jo være Bestyrelsen magt- 
paaliggende , at overdrage saadanne Districters For- 
valtning til dygtige, med modent Overlæg valgte Gan- 
didater. Men Assistenten »foreslaaes af Skovrideren« 
(inst. Best. g 33), og der er intet Exempel paa, at en 
Skovrider har faaet en anden Assistent, end den, han 
vilde have. Der hører derfor en høi Grad af God- 
modighed til ikke at troe , at personlige Hensyn (Slægt- 
forbindelser o. L.) istedetfor Tjenestens Tarv her blive 
det Bestemmende. Og da Skovrideren af physiske 
Grunde er forhindret fra at bestyre &it District (uagtet 
han stadig væk averterer Auctioner, hvortil han selv 
ikke har udvist et Træ), skulde man troe, at i slige 

Tilfælde maatte Ansvaret for Forvaltningen paabvile 
Assistenten. Men i de inst. Bbst. § 33 hedder det: 
Assistenterne »ere at betragte som private Fuldmægtige, 
der skalle være Skovriderne til Hjælp ved Udførelsen 
af deres Embedsforretninger, men ikke kunne benyttes 
til selvstændig Udførelse af Forretninger, hvorved de 
maatte optræde som de undergivne Betjentes Foresattea. 
Naar da Underbetjenten ikke vil lystre Assistenten, og 
najtr Skovrideren af »gyldige Grunde« ikke selv kan 
magte Forvaltningen, hvad Pokker skal han saa gjøre? 
Men som saa mange af Livets Conflicter kun ere rent 
theoretiske , saaledes ogsaa denne. »I Praxis« har 
derfor Forholdet paa saadanne Districter, efter gjensidig 
venskabelig Overenskomst, ordnet sig saaledes: Under- 
betjenten underordner sig Assistenten, denne forestaaer 
Districtet uden mindste Ansvar — »Skovrideren forestaaer 
sit District paa eget Ansvar« (g 15) — og Overførsteren 
»veileder« og »advarer« paa Kraft. Videre. § 27. Ved 
Skovauctioner »bliver den af Skovrideren ansatte Taxa- 
tionspris paa Favnebrændet og de større Tømmersorti- 
menter at undergive Overførsterens Approbation, hver- 
gang Skovrideren finder en Forandring af de hidtil 
gængse Priser nødvendig« ; ved Salg underhaanden 
af større Partier Egebark »er det Skovrideren tilladt, 
efter erhvervet Approbation af Overførsteren paa Tax- 
ierne for Barken, at udbyde denne i de offenlige Blade 
til Afhændelse underhaanden«. Naar altsaa Overfør- 
steren som »Controllerende« senere opdager, at Forst- 
væsenet ved disse hans Approbationer har gjort en slet 
Handel, saa skulde han være enfoldig nok til at angive 
sig selv for Ministeriet! Føies hertil, at O verf. efter g 
32, g 36 o. s. V. »foranstalter det Fornødne« under 
Skovriderens Sygdomsforfald, meddeler Constitution under 
Skovfogdens, ansætter Skovløbere, giver Orlov o. s. v. 

— Alt samtidig med , at han her den eneste og øverste 
Control over Districtsfeestyrelsen, saa maa dette være 
nok til at vise Beskaffenheden af de for Skovbestyrelsen 
gjældende instructoriske Bestemmelser. Disse ere, som 
Underskriften udviser, conciperede af Hr. Forstmester 
Wimpffen — og undertegnede af den nuværende Fi- 
nansminister. Men det er min faste Overbevisning, at 
den Sidste ikke engang flygtig har gjennemlæst, hvad 
han der har underskrevet; thi vel er Hs. Excellence 
langtfra Fagmand, men han er for skarp en Tænker til 
med velberaad Hu at kunne sætte sit Navn under 
hvad der kun er et meningsløst Jargon. ' Tbd kun ved 
at give Skovrideren, og ikke Overførsteren, den høieste 
Myndighed over hans District umiddelbart under Over- 
bestyrelsen, ved at afskedige den ubrugelige Skovrider 
istedetfor at »assistere c , »veilede« og »advare« ham, 
ved at ophæve al officiel »Enighed« og »Aftale« mellem 
Districtsbestyreren og Overførsteren, ved at indskrænke 
den Sidste til at være slet og ret controllerende , revi- 
derende, deciserende Embedsmand, — kun derved vindes 
en klar og logisk Sondring mellem de administrative og 
de controllerende Functioner, en Hovedbetingelse for 
vort Statsskovbrugs Fremme. Kun ved en saadan Ind- 
skrænkning af Overførsternes Forretninger kunne vi spare 
os den Latterlighed, aarlig at give 16000 Rdl. til 4 
Overførstere og 4 Assistenter for at vaage over et 
Areal paa 8 D Mile, hvad det halve Antal ellers med 
Lethed kunde bestride. Men, da Ministeriet for 2 Aar 
siden sammenkaldte 3 Overførstere og 1 til Overførster 
forud bestemt Skovrider for bl. A. at udarbeide en ny 
Ordning af Control og Forvaltning, saa var Tallet paa 
de nye Embeder givet, saa var det ved Spørgsmaalet 
om Grændserne for Overførsternes Myndighed let at 
forudsee, hvad der vilde komme ud af saadanne fire 

latter gode Overførsterhoveder. — Men selv i modsat 
Fald, selv om de instructoriske Bestemmelser virkelig 
havde indeholdt en skarp Sondring mellem de forskj el- 
lige Functioner, saa er der jo en qvalitativ Forskjel 
mellem, hvad Papiret bestemmer, og hvad der i Virke- 
ligheden skeer. Naar man veed, at en Overførster fra 
1851—1860, stik imod de dagjældende Bestemmelser, 
men med Overbestyrelsens Vidende og Villie, 
forvaltede 3 af sine Districter i den alleryderste Detail, 
bestemte Culturerne , stundom selv førte Gjennem- 
hugningeme o. s. v. , constitueredes som Skovrider, 
naar den egenlige Districtsbestyrer reiste bort, og saa- 
ledes var paa een Gang baade administrerende og con- 
troUerende — saa have vi kun i de resp. Embeds- 
mænds Personligheder en Borgen for, at Sligt ikke 
kan gjentage sig, saa vide vi, at under en Bestyrelse 
som den nuværende vilde selv de bedste instructoriske 
Bestemmelser ikke være Andet end »papierne Spåsse«. 
Men det Fortvivlede i de nuværende inst. Best. 
sees endnu klarere ved at betragte dem i Forhold til 
den øvrige administrative Ordning. — Til de vigtigste 
forstlige Operationer hører uimodsigelig Gjennemhug- 
ningen å, e. den i yngre og midaldrende Bevox- 
ninger periodisk foretagne Udluftning, hvis Formaal er, 
at skaffe Stammerne et større Væxtrum, efterhaanden 
som deres Kroner udbrede sig, og derved forebygge en 
Kamp mellem Nabostammerne, der altid medfører et 
Tilvæxttab; den er saaledes en kunstig Formindskelse 
af Stammetallet, der vedvarer, indtil Bevoxningen kommer 
til Afdrivning (Hovedskovning). Imellem de f og de f 
af det nuværende Skovareal er underkastet Gjennem- 
hugningen, der saaledes directe har en stor finansiel 
Betydning. Man behøver blot at erindre, at ved et 
lOOaarigt Omdrev vil hver Rdl., der i Gjennemhugning 

tages af den 20aarige Bevoxning, ved almindelig Rentefod 
have en 23 Gange saa stor Værdi, som den, der om 
80 Aar tages af Hovedskovningen. Men ogsaa for Be- 
voxningens Tilvæxt er Gjennemhugningen afgjørende ; 
thi medens i den lyse Stilling den fremtidige Vedmasse 
er banden til faa Stammer , hver med et stort Volumen, 
er i den mørke Stilling det Omvendte Tilfældet. At 
træffe det rette Medium mellem disse Extremer, dette 
Mellembenyttelsens statiske Moment, er Gjennemhug- 
ningens Opgave; og medens en Feil i Hovedskovningen 
kun virker i den nærmeste Fremtid, vil en Feil i 
Gjennemhugningen virke desto længere, jo yngre Be- 
voxningen er. Af Gjennemhugningens Førelse afhænger 
derfor Skovenes Fremtid, hvad allerede Reaumur, Du- 
hamel og Buffon med Styrke have fremhævet. I ethvert 
velordnet Skovbrug er derfor denne Operation. Gjenstand 
for Administrationens fortrinlige Omhu. For den danske 
Forstbestyrelse er den en ren Biting. I de inst. Best. 
§ 21 hedder det nemlig, at Skovrideren selv besørger 
»alle Udvisninger uden anden Undtagelse, end at han 
ved Gjennemhugningen af ensartede unge Bestande kan 
indskrænke sig til at give vedkommende Under- 
betjent (d, e. Skovfogden) den fornødrie Anvis- 
ning til at lede Gjennemhugningen, hvormed han 
dog bør føre det nøieste Tilsyn, navnlig med de unge 
Egebestandes Gjennemhugning, under det ham (Skov- 
rideren) paahvilende Ansvar«. Men kan Skov- 
rideren selv overkomme at lede en for Skovbruget saa 
vigtig Operation, saa bør han det jo ogsaa; thi hvorfor 
lønnes han ellers? Og kan han det ikke, saa er det 
jo modsigende at paalægge ham Ansvaret for det Under- 
personåle, han tilfældigvis har faaet til sin Raadighed, 
saa bør Ansvaret jo paahvile Skovfogden. Naar derfor 
over Halvdelen af de nuværende Skovridere selv be- 

sørge deres Gjennemhugninger og kun bruge Skov- 
fogderne til de rent underordnede Forretninger, som at 
foretage Numereringer, Optællinger, Udleveringer, til at 
staae over Arbeidsfolkene i Culturtiden o. A., hvortil 
de blandt de paalideligste Arbeidsfolk udvalgte Skov- 
løbere Ugesaa godt kunde anvendes, saa viser dette for 
det Første, at de nævnte Embedsmænd have et klarere 
Begreb om Gjennemhugningens Betydning, end Be- 
styrelsen, dernæst at den nuværende Districts« 
ordning er urigtig, Thi enten maae Districterne 
vsare saa smaa, at Skovriderne selv kunne besørge hele 
Udvisningen saavel af Mellem- som af Hovedbenyttelsen ; 
eller Skovlbgedvæsnet maa bevares ved, at Districterne 
gjøres saa store , at endel af Udvisningen kan overdrages 
ansvarlige Skovfogder*). Til de første Districter hen- 
regner jeg dem, der ere paa 2000—3000 Tdr. Land, thi 
denne Størrelse falder sammen med flere af Landets bedst 
bestyrede private Districters, som Trolleborg, Knuthen- 
borg, Guldborgland o. A. , hvor Skovriderne selv be- 
sørge hele Udvisningen, og med Halvdelen af de kgl. 
Dist. , hvor de fleste Steder det Samme er Tilfældet, 
og hvor det overalt kunde være saa. Hvor derimod 
ansvarlige Skovfogder skulle anvendes, kunne Distric- 
terne være 2 å 3 Gange saa store, ja det er meget 
vanskeligt at angive nogen Grændse for deres Størrelse. 
At der med Hensyn til dette Spørgsmaal hersker den 
fuldstændigste Begrebsforvirring hos Bestyrelsen , har 
jeg og Andre tidligere viist. Jeg skal derfor her kun 
fremhæve, at der af samtlige Skovriderdistricter , efter 
den nye »Ordning« , findes 4 over 3000 Tdr. Land, 16 



*) Om man hertil bør vælge Candidater eller blot praktisk ud- 
dannede Folk som de nuværende, bliver da det næste Spørgs- 
maal. 

paa 2000— 3000, 6 paa 1500-2000, 6 paa 1000—1500, 
2 under 1000 Tdr. Land. Gjennemsnitlig falder der 
saaledes paa hvert District 2000—3000 Tdr. I^and, 
hvilket stemmer med den ovennævnte Størrelse for Di- 
stricter uden Skovfogder; omtrent det samme Antal 
Skovridere som det nuværende vilde derfor behøves til 
Forvaltningen, naturligvis efter en anden administrativ 
Fordeling af Skovarealet. Thi Districter, der ere saa 
smaa, som henimod Halvdelen af de nuværende, ere 
kun mulige, hvor enten Skovene skulle være til for 
Embedsmændene, og ikke omvendt, eller Eestyrelgen 
aldeles mangler Begreb om det Areal, en blot nogen- 
lunde arbeidsdygtig Skovrider kan forvalte. Eet af To 
maa have gjort sig gjældende, da man i 1851 oprettede 
Frederiksværk Dist. (1100 Tdr. Land), i 1860 ikke 
blot bevarede dette District og 3die Haderslevske (1200 
Tdr. Land), men paany besatte Hytten Dist. (1100 
Tdr.) og Hohn (dbO Tdr.) — Districter, der tilligemed 
flere andre ikke engang ere saa store som de nord- 
sjællandske Skovfogedposter ! 

Ikke engang Hensynet til Skovenes mere eller 
mindre spredte Beliggenhed paa de forskjellige Districter 
undskylder i mindste Maade den nuværende Districts- 
ordning, thi dels har hint Moment vel sin Betydning 
for det de mest underordnede Betjente, som Skovløberne, 
Hegnsmændene og Ledevogterne , overdragne Politi- 
opsyn, men kun en saare ringe med Hensyn til Skov- 
ridernes Forvaltning , dels har Bestyrelsen ved den 
sidste Ordning ikke taget noget saadant Hensyn. Saa- 
ledes bestyres det Areal, de nuværende 1ste og 2den 
hirschholmske Districter tilsammen udgjøre, og som 
ligger spredt paa et Areal af 2 Q Mile, af 2 Skovridere 
og 5 Skovfogder, medens det kun 700 Tdr. Land 
mindre, odsherredske District, der i 10 Skove ligger 

spredt paa 6 å 7 D Mile , forvaltes af 1 Skovrider og 4 
Skovfogder; saaledes bestyres 1ste og 2den kronborgske 
Districtfers saa godt som sammenhængende Arealer af 
2 Skovridere og 7 Skovfogder , medens det ligesaa store 
Silkeborgske District maa nøies med I Skovrider og 5 
Skovfogder, o. s. v. 

Men ved Siden af disse 34 Skovridere findes 
der en complet Besætning af Skovfogder, hvis Antal 
efter Loven af 8de December 1859 kan* være indtil 
80 — en formedelst sin Uansvarlighed i den vigtigste 
Forretning, Gjennemhngningen (den eneste, hvortil der 
behøves den reglementerede 2aarige Læretid), temmelig 
ubrugelig, formedelst vore nuværende smaa Districter 
aldeles overflødig. Institution, der imidlertid med Løn- 
ninger, Emolumenter m. v. aarlig koster c. 40,000 Rdl. 
og som kun vilde være berettiget, naar Districterne 
gjennemsnitlig vare idetmindste dobbelt saa store som 
de nuværende. Jeg tillod mig' derfor i en Artikel i 
»Fædrelandet« indirecte at spørge Hr. Forstm. Wimpffen, 
hvilke Principer han egenlig hyldede i Henseende til 
Districtsordning : om han vilde have smaa Districter 
uden Skovfogder, eller store Districter med Skovfogder 
(i saa Fald kunne vi nemlig særdeles godt afskaffe 
mindst Halvdelen af vore nuværende Skovridere)? 
Hvilket af disse Alternativer man helst bør vælge, ved- 
kommer mig ikke paa dette Stadium af Sagen, men at 
de confunderes med hinanden, maa jeg paa det Be- 
stemteste fraraade. Hr. Forstmesteren svarede da, 
at han vilde have smaa Districter, og »indrømmer 
ganske, at en stor Del af de nuværende Skovfogedposter 
kunne reduceres til mindre Poster for Folk af Arbeids- 
classen med en ringere Løn« (Skovløbere). Naturligvis 
var det ikke hans Skyld, at det ikke var skeet i til- 
børlig Grad, men »Rigsdagens, der i 1851 holdt paa 

Skovfogderne, medens der desuagtSt §iden den Tid er 
inddraget flere Skovfogedposter«.' (»»Fdl« Nr. 260 1860). 
Da dette er det eneste Punkt, hvori jeg er bleven Hr. 
Forstmesteren Svar skyldig, skal jeg nu*^'give ham det, 
idet jég kun in parenthesi bemærker, at dét in casu 
ikke dreier sig om »en stor Del« Skovfogedposters 
Nedlæggelse, men om alles. For Kongerigets Ved- 
kommende fandtes efter Statskalenderen for 1852, alt- 
saa strax eTter »Ordningen« Nr. 1, 62 Skovfogder; i 
1860, altsaa strax før »Ordningen« Nr. 2, 61 Skov- 
fogder. I de 8 Aar mellem Nr. 1 og Nr. 2 er altsaa 
nedlagt een Skovfogedpost, hvilket — saavidt jeg har 
kunnet erfare — skriver sig fra, at en Del af 1ste 
frederiksborgske District er gaaet fra Forstvæsnet ind 
under Hs, Majestæts Parkanlæg. Der har i dette Tids- 
rum været ikke mindre end 15 Vacancer, altsaa Leilig- 
hed til at inddrage -J af samtlige Poster, men ikke en 
eneste Leilighed er bleven benyttet, der er tvertimod 
bleven ansat 15 nye Skovfogder, uagtet Hr. v. 
Wimpffen ganske indrømmer det Rigtige i Ind- 
skrænkningen af disse Bestillingsmænds An- 
tal. I Sles\ig fandtes paa de gamle Distrikter (altsaa 
excl. de tilkjøbte hertugelige) i 1853 24, i 1860 21 
Skovfogder. Hvorledes det er gaaet til med den ene 
Posts Nedlæggelse, veed jeg ikke. Den anden blev 
rigtignok inddraget, men som »Opsynsmandspost« i al 
Hemmelighed bortgivet til den afdøde Skovfogeds Søn 
med Faderens Bolig, Jordlod m. v. I den tredie Post 
var der i 1859 en Skovfoged, som under ingensomhelst 
Betingelse vilde døe; samtidig var der en ung Mand, 
som under enhversomhelst Betingelse skulde have et 
Levebrød. For nu at vise, at der til Ens Brød ikke 
altid behøves en Andens Død, arrangerede Forstvæsenet 
det saaledes, at »Levebrødsmanden« kjøbte den anden 

ud af TJ6i^6sten f« 1000 Rdl., og derpaa blev »Op- 
synsmand«. For at d^ hele Byrden ikke skulde falde 
paa ham, var Rigsraadet saa forekommende at tilstaae 
den afgangne Skovfoged den største Pension^ der endnn 
er givet nogen Underbetjent i Forstvæsnet. Saaledes 
forholder det sig med »Inddragelsen af flere Skovfoged- 
poster«; og en saadan Garanti have vi fremtidig for en' 
skjønsom Distxictsordning. 

2) »Lønningsforholdene ere i det Hele ord- 
nede paa hensigtsmæssig Maade.« Ogsaa her er 
Hr. Neergaard aldeles paa det Uklare. Vel maa Løn*' 
ningens Gjennemsnit s størrelse for hver Betjent- 
classe i det Hele kaldes passende, men Maaden, 
hvorpaa den udbetales, vidner i høi Grad om de for- 
virrede økonomiske Begreber, der gaae igjennem Be- 
styrelsen, og om den Taktløshed, hvorved denne er 
bleven berømt. En Del (henved i) af Skovridernes 
Indtægter bestaaer nemlig i Procenter af de ved 
Skovauktioner indkomne Beløb. Disse garantere 
derfor kun et stort Bruttoudbytte, d. e. at der hugges 
Meget, men ingenlunde noget tilsvarende Nettoudbytte; 
de kunne lede Skovrideren til at sælge ved Auction, 
hvad der stundom fordelagtigst kunde afhændes under- 
haanden; de stille af disse Grunde hans Virksomhed i 
et uheldigt Lys, og deres Størrelse staaer ikke i For- 
hold til Skovriderens Dygtighedi, men til hans Districts 
tilfældige Vedmasse, Periodefordeling o. s. v. , saa at 
den Skovrider, som har med ung Skovs Opelskning, 
Hedeculturer o. L. at gjøre, ingen Procenter faaer for 
sit Arbeide, skjønt dette kan være ligesaa besværligt 
som enhver Andens. Og naar Hr. X. i sit Angreb paa 
den nuværende Bestyrelse finder, at jeg »lægger vel 
megen Vægt paa Procenterne«, fordi »det bliver Over- 
førsternes og Planernes Sag at controllere, at der ikke 

hagges for Meget« , saa overseer han ^ at Afvigelser fra 
Planerne kunne tilstedes med Overførsternes Samtykke 
(Just. Best. g 10); saa at vi atter her see det Betydningsløse 
i den nuværende Control. — En temmelig uvæsentlig Del af 
Skovridernes, men en mere betydelig Del at Skovfog- 
dernes Indtægter bestaaer i Tilladelsen til at græsse 
Homqvæg i Statsskovene. En saadan Benyttelse er vel 
ikke uforenelig med Skovcultur, men den er, som vel 
de fleste »Udenforstaaende« ville indrømme, uanstændig 
overfor det Forhold, bvori Forstembedsmændene «taae 
til de private Skoyeiere, hvem denne Tilladelse er for- 
ment, og den er altsaa heller ikke »hensigtsmæssig«. — 
En tredie, meget betydelig Del (circa i) af samtlige 
Betjentes Indtægter bestaaer i Udbyttet af deres Tje- 
nestejorder, men dette Forhold er slet ikke »ordnet«, 
ja Bestyrelsen har aldrig aflagt Regnskab for, hvad 
disse Embedsmændenes Indtægter koste Statskassen. 
Saavel for Skovridernes som for Underbetjentenes Ved- 
kommende kunne Tjenestejordernes Udbytte ved samme 
Behandling afvige ov^r 100 pCt.; og der er ikke blot 
Skovfogder, men endog Opsynsmænd, hvis Lodder ere 
mere værdifulde end flere Skovrideres. Da de faste 
Gager ere ansatte alene efter Ancienneteten, er 
saavel v^ed dette som ved det første Emolument (Pro- 
centerne) en høist ubillig Ulighed i Lønnings- 
forholdene bleven herskende — en Ulighed, der i en- 
kelte Tilfælde afhjælpes, i de fleste forstørres ved, at 
Bestyrelsen uden videre overlader en Betjent Benyt- 
telsen af Enge og Sletter i Statsskovene. Saaledes har, 
efter Hr. X's Sigende, en Skovrider for nylig faaet Til- 
ladelse til at benytte en værdifuld Eng som en rigelig 
Erstatning for, at det sidste Rigsraacl nægtede Penge 
til at tilkjøbe ham en større Jordlod. En saadan Myn- 
dighed tilkommer aldeles ikke Bestyrelsen, og en saa- 

dan Vilkaarlighed gjør Rigsraadets Vedtagelser betyd* 
ningsløse. 

3) »Bestyrelsen af Statsskovbruget er ord- 
net ganske paa samme Maade for Slesvig som 
for Kongeriget og samlet under Finansmini- 
steriet«. Men for det Første vilde jo en saadan 
Overførelse af den ene Landsdels Forhold paa den an- 
don kun være »gavnlig« naar disse Virkelig vare « ord- 
nede«; thi ellers bliver Ligheden mellem de køngerigske 
og de slesvigske Skoyforhold af den Beskaffenhed , at 
Begge reduceres til en Fællesbenævnelse, der er meget 
almindelig i daglig Tale, men som man kun nødig mø- 
der med paa Prent. Dernæst er Hr. Neergaards Paa- 
stand ikke »ganske« rigtig, hvilket allerede fremgaaer 
af, at hver Landsdels Embedsmænd have deres særegne 
instructoriske Bestemmelser, der afvige i Henseende til 
Regnskabs væsenet. Salgs- og Kassererforretningerne ; 
(saaledes har Forfatteren af de nævnte Bestemmelser 
for Slesvigs Vedkommende kun bragt det til 64 g§, me- 
dens han for Kongerigets har arbeidet sig op til 92 g§). 
Endelig er der endnu en Afvigelse, der vel kun indi- 
recte vedkommer Statsskovbruget, men som jeg dog her 
maa fremhæve. Medens nemlig i Slesvig Opsynet 
med de private Skove, c. 3 D Mil, er fordelt 
mellem 13 kgL Skovridere, er i Kongeriget (med Und- 
tagelse af Bornholm) det 7 Gange saa store private 
Skovareal fordelt ikke mellem 7 X 13, men mellem — 
6 Embedsmænd. Af disse har En Opsynet med et 
Areal, der er større end alle Slesvigs private Skoves; 
to Andre tilsammen med et Areal, der er ligt hint og 
spredt paa flere QMile end Slesvigs; en Fjerde er til- 
med Overførster og anvender saaledes paa en nyttig 
Maade den Tid, som »den øverste Myndighed og Con- 
troUen« over Statsskovene levner ham. Uanseet at denne 

2* 

Deling er et nyt Argumentum ad hominem for det Me- 
ningslese i den nuværende Districtsordning og i Maaden, 
hvorpaa Embedsmændenes Kræfter benyttes, er den for 
Slesvigs Vedkommende særdeles uheldig. Thi for skjøn- 
somt at kunne begrændse de private Skoveieres Raa- 
dighed over deres Eiendomme efter den vage slesvigske 
Skovlovgivning, udfordres der hos Tilsynsmændene Egen- 
skaber som Discretion, Humanitet, Conseqvens, et klart 
økønomisk Blik o. a., der ikke slumpevis ere ligelig for- 
delte paa 13 forskjellige Hænder. Derfor bestyres de 
slesvigske private Skove ^ uden at vedkommende Mini- 
sterium har den ringeste Anelse derom, efter 13 for- 
skjellige Principer, hvisExtremer især fremtræde derved, 
at i nogle Herreder selv samlede Skovstrækninger for- 
svinde, uden at vedkommende kgl. Skovrider bryder 
sig det Mindste derom, medens der i andre gjøres Op- 
hævelser, hver Gang en Mand ønsker ^ Td. Land 
Skov ryddet. 

4) »Unyttige og for Staten bekostelige Em- 
beder, saasom Overforstmesterembedet, Hof- 
jægermesterembedet, det slesvigske Forst- og 
Jægermesterembede og nogle Ovefførsterem- 
beder ere nedlagte.« Lad os nu ikke tale om 
Overførsterposterne ! Hvad derimod Ho^ægermester (skal 
være: Overjægermester — ) Embedet angaaer, da blev 
dette gjenoprettet i 1860, og at den dertil Udnævnte 
døde ^ Aar efter, kan dog umulig regnes Bestyrelsen 
til Roes. Og med Hensyn til Overforstmester- 
embedet er det jo en bekjendt Sag, at Hr. Forstm. 
Wimpffen for et Par Aars Tid siden aldeles Intet havde 
mod en lignende Post, men at hans Bestræbelser stran- 
dede paa Ministerens Modstand, saa at »Æren« kun 
forsaavidt kan tilskrives Hr. W., som han bevirkede, 
at heller ingen Anden fik den. Men at hin Post i siu 

Tid blev nedlagt og erstattet med en uansvarlig Contoir- 
chefy maa jeg ansee som et af de beklageligste 
Misgreb, den daværende Regering i forstlig Retning 
har begaaet. — Forat nemlig en Overbestyrelse, dens 
Gjenstand være hvilkensomhelst, i Sandhed skal svare 
til sit Navn og ikke være Spidsen af et Chaos, ud- 
fordres to Ting: Myndighed og Ansvar. Begge 
savnes, som bekjendt, hos den nuværende Chef. Hr. 
WimpflFen er den egentlige Dirigerende og skulde som 
Saadan ikke blot styre de løbende Forretninger, men 
tillige navnlig vaage over, at de rigtige techniske Prin- 
ciper for Skovenes Behandling bleve gjennemførte , de 
urigtige udelukkede. Men man behøver blot at reise 
fra et District til det tilstødende, for at see alle Skov- 
brugets Controverser i deres crasseste Modsætning. Hist 
følger man det Hartigske mørke Gjennemhugnings- 
princip, her det Cottaske lyse; hist vil man forynge 
Bøgeskoven ved naturlig Besaaning, her spotter man 
denne og vil kun anvende Saaning og Plantning; hist 
vil man besaae Hederne med Gran, her vil man be- 
plante dem ; hist opelsker man rene Egeskove, her fører 
man en haardnakket Krig imod dem o. s. v. , skjønt 
Jordbund, Afsætning, Arbeidsløn o. a. Forhold kunne 
være ganske de samme. Selv om Hr. Wimpflfen havde 
været mere principfast m. v., vilde det være ham umu- 
ligt at forebygge Sligt, thi da han savner Myndig- 
hed, inspicerer han kun af og til de Districter, med 
hvis Bestyrere han personlig staaer sig godt, og bliver, 
for ikke at komme i Berøring med Vedkommende, borte, 
hvor det Modsatte er Tilfældet. Der er flere Districter, 
hvor han i det sidste Aarti kun har været een Gang, og 
hvor hans hele Besøg kun har medtaget i Dag, og der 
er Skove, han i dette Tidsrum slet ikke har seet. Dette 
danner for det Første en uhfeldig Contrast til Bestyrel- 

sens Tilbøielighed til at centralisere Forvaltningen i 
saadanne Retninger, hvor den bnrde være mere fri 
(t. Ex. Salgsvaesnet); men det har dernæst en anden, 
langt større Mislighed. Thi da Chefen mangler Myn- 
dighed til at inspicere og til at paavise teehnisk gat^nlige 
Forandringer, har han ikke følt sig stærkt opfordret til 
at komme paa det Rene med disse. Jeg sigter hermed 
til, at, uagtet der nu er blevet »reguleret« i 20 Aar, 
Aar ud og Aar ind, ere vi ikke komne et Skridt videre 
i Kjendskab til vore Skoves Tilvæxtforhold under for- 
skjellige Behandlingsprinciper. Medens andre Landes 
Skovadministrationer forlængst have indseet, at et saa- 
dant Kjendskab bør være Grundla^get for al forstlig 
Drift, at der uden dette kun bliver en evindelig Famlen 
og Raadvildhed, medens f. Ex. det badenske Forstvæsen 
har udgivet over 100 Tilvæxttabeller, har den danske 
Forstbestyrelse ladet udarbeide — ikke en eneste. 
Ja, selv i Henseende til Udbyttet, hvorover der dog er 
ført Regnskab, hersker der hos Bestyrelsen en utrolig 
Uklarhed; men erindre f. Ex. Hr. Wimpffens Paa- 
stand om Nettoindtægtens Triplering i de sidste 20 
Aar (Fdl. for 6 Nov. og 12 Dec. 1860). — Og som 
Myndigheden mangler, savnes ogsaa Ansvaret. Thi 
Ministeren er vel ansvarlig overfor Rigsretten; men da 
han ikke er Sagkyndig, maa han overlade Bestyrelsen 
til en saadan, Contoirchefen. Denne har aldeles intet 
juridisk Ansvar; han er kun Ministeriets Concipist; 
men da han er den eneste Sagkyndige i Bestyrelsen, 
har OfFenligheden og Etaten engang vænnet sig til at 
identificere ham med denne. Men om ogsaa Skylden 
for hvert enkelt Misgreb kan directe eller indirecte 
lægges paa Hr. Wimpffen, saa overseer man let, at 
han i 20 Aar har gaaet i en uansvarlig Stilling, at han 
i en saadan ikke har kunnet føle nogen stærk Opfor- 

dring til stadig at have in mente, at hvad Godt han 
kunde udrette, vilde regnes ham til Roes, hvad Slet 
han har udrettet, vilde lægges ham til Last, at derfor 
af almindelig menneskelig Svaghed mangfoldige. Staten 
uvedkommende. Hensyn have faaet en utilbørlig Over- 
vægt, ja, at mangen Foranstaltning, hvis Urigtighed 
vedkommende Minister meget godt har seet, dog har 
kunnet passere, fordi Ministeren har stolet paa sin egen 
Uansvarlighed overfor Offenligheden. Da saa omsider 
den Taushed blev brudt, der i en lang Aarrække havde 
hersket overfor Statsskovvæsnet, hvad skete saa? Af 
de mange Anker, jeg i sin Tid reiste mod Bestyrelsen, 
svarede Hr. Wimpflfen slet Intet paa den ene 
Trediedel, hvad enten han nu ikke vilde compromittere 
sig selv eller Andre', og blandt Resten skal man — 
med Undtagelse af Klagen over den i og for sig ikke 
synderlig vigtige Græsningstilladelse — ikke kunne 
paavise en eneste, hvorfor han ikke enten al- 
deles eller i det Væsenligste har kastet Skyl- 
den over paa Andre. Og saaledes vil det under det 
nuværende System fremdeles gaae, altid vil den samme 
Farce uden mindste Variation gjenopføres: først vil 
Ministeren skyde Contoirchefen frem, derpaa vil denne 
trække sig bag ved Ministeren. Hvor lidet smigrende 
disse Roller end ere for begge Parter, saa seer jeg dog 
for Hr. Wimpflfens Vedkommende i denne Sag, vel 
ikke den ringeste Retfærdiggjørelse, men dog en Und- 
skyldning for ham i det Skæve og Forkludrede i hans 
Stilling. — Tvertimod Hr. Neergaard haaber jeg der- 
for — og ikke mindst for Hs. Exe. Finansministerens 
Skyld, der ikke saaledes altid kan vedblive at være et 
noli me tangere —^ at hin Post, Overforstmesterembedet 
eller hvad man nu vil titulere den, atter maa blive op- 
rettet, beklædt med den Myndighed og det Ansvar, 

hvorved Generaltold- og Generalpostdirectoratet glæde 
sig 9 og besat med en vel ikke ganske ung Mand, men 
dog med En, der endnu er i sine bedste Åar, som er 
tilgængelig for Videnskabens nyere Ideer, der nyder 
Etatens Agtelse, og som besidder de ydre Egenskaber, 
der udfordres til en saadan Stilling. Thi vil Ministeren 
ikke ansætte en ansvarlig Directeur umiddelbart under 
sig, umiddelbart over Districtsbestyrerne, og indskrænke 
Overførsternes Functioner indenfor de ovennævnte Grænd- 
ser, saa ville vi, om end hele Etaten besattes med Nu- 
tidens første Forstmænd, fremdeles beholde en slap For- 
valtning, en slap Control. 

5) »Bygningsvæsnet controlleres ved en 
Bygningskyndig og ordnes paa en ensartet 
Maade, saaledes at Brugerne overtage Tjenst- 
bygningerne til fremtidig Vedligeholdelse«. 
Hvis Hr. Neergaard ha,vde havt »et nøiere Kjendskab 
til Omhandlede«, saa havde han ikke rippet op i Forst- 
væsnets Bygningshistorier, men vidst, at »Æren« for, 
at »Bygningsvæsnet nu controlleres ved en Bygnings- 
kyndig« kun forsaavidt tilkommer Bestyrelsen, som 
denne her havde viist sig saa letsindig, saa paavirket af 
personlige Hensyn, at det tidligere Forhold maatte 
afbrydes. Da jeg tilforn uimodsagt har anført adskil- 
lige Exempler herpaa (som jeg, om fornødent, er villig 
til at supplere), og da den Slags gjort Gjerning ikke 
staaer til at ændre, vil jeg foreløbig indskrænke mig til 
a,t give Hr. Neergaard det venskabelige Raad, ikke at 
tale om Strikken i hængt Mands Hus. 

6) »Reglerne for Overlevering af Tjenst- 
jord, Deputat m. v. fra Formand til Eftermand 
ere for Kongeriget blevne fastsatte, hvilket 
er et Gode, om end Bestemmelserne desan- 
gaaende i Detaillen kunde være heldigere 

valgte.« Jeg benægter ikke det Rigtige i, at der 
overhovedet er Noget fastsat; men Hr. Neergaard maa 
da indrømme mig, at det havde været et endnu større 
»Gode«, om det Fastsatte havde været »heldigere«. Dog 
maae vi ikke oversee det Vanskelige i her at give gode, 
almengjældende Bestemmelser; der kommer saa mange 
tilfældige Omstændigheder med, som altid ville gjøre 
Overleveringen mere heldig for En , mindre for en 
Anden. 

7) »Planlægningen for Skovene er over- 
draget til de Mænds Ledelse, hos hvilke man 
kan. forvente den størte Sag- og Localkund- 
skab.« Selv om saa var, vilde derved endnu Intet 
være vundet; thi Instruxen for Reguleringen udgaaer 
fra Overbestyrelsen, som deri fastsætter de Prin- 
ciper, hvorefter Skovene skulle benyttes. Ere 
disse urigtige, saa er det uvæsenligt, om de ordinaire 
Arbeider, som Opmaaling, Taxation og Beskrivelse ere 
udførte med »Sag- og Localkundskab« eller ikke. Til 
Belysning af de nævnte Principer paaviste jeg i sin Tid, at de 
af Hr. Forstm. Wimpffen for godt 20 Aar siden forfattede 
slesvigske Skovplaner skreve sig fra en Misforstaaelse 
af den Cottaske Reguleringsmethode , at de lemlæstede 
Skovene efter Districterne, istedetfor at lade disse rette 
sig efter hine, at de bestemte Anlæg og Vedligeholdelse 
af Løvskov paa Jord, der i det Høieste egner sig til 
Naaleskov, at de fastsatte et næsten ensartet Omdrev 
for samtlige Slesvigs Bøgeskove o. m. A. — kort sagt, 
at de vare totalt fordærvelige. Efter at Hr. W. i 
sit første Gjensvar havde kastet Skylden over paa den 
af Rentekammeret i sin Tid udfærdigede Instrux, erklæ- 
rede han i sit sidste Svar (»Fdl.« Nr. 260. 1860) kort 
og godt, at han vilde »foranstalte de nævnte Planers 
Omarbeidelse efter de samme Principer, der nu følges 

véd Skovreguleringen i Kongeriget.« Hvad man nu end 
vil dømme om disse (jeg skal en anden Gang omtale 
dem), maa det jo være vitteriigt for Hr. Neergaard, der 
i flere Aar har havt Ansættelse i Kongeriget, at de 
danne den skarpeste Modsætning til de tidligere Wimp- 
fFenske Principer — en saa skarp, at naar man gjennem- 
gaaer samtlige Reguleringstheorier, skal man ikke kunne 
paavise 2, der ere hinanden saa modsatte. Skjønt jeg 
for. min egen Skyld kunde nøies med et saa eclatant 
Dementi af Hr. W. over hans eget Arbeide, kan jeg 
for Sagens Skyld dog ikke blive s taaende herved. 1 18ff 
begyndtes nemlig en Revision af de W.ske Planer, 
ganske efter samme Principer som de tidligere og kun 
bestaaende i en Optagning af de midlertidig indtrufne 
Bevoxningsforskjelligheder m.v. Efterat den indtil Som- 
meren 1860 havde kostet 80 — 90,000 Rdl., indsendte 
de daværende Revisorer deres Arbeider til Overbeifety- 
relsen — og den 6te Nov. s. A. erklærede Hr. W., 
at det hele slesvigske Planvæsen nu skulde omarbeides 
efter Principerne for den kongerigske Skovregulering. 
Da denne begyndte i 1855, har Bestyrelsen saa- 
ledes i 5 Aar ladet udføre 2 paa modsatte 
Principer byggede Skovrevisioner, en konge- 
rigsk og en slesvigsk. Da den Sidste, der i 
Forhold til Arealet havde kostet 4 Gange saa 
meget som den Første, omsider blev færdig, 
kasseredes den, — fordi den var bygget paa 
andre Principer end den Første. Hvis et saadant 
Reguleringsystem ikke er uforsvarligt, saa bør dette 
Ord udryddes af Sproget, og hVis en saadan Bestyrelse 
ikke bør forandres, saa bør overhovedet slet Intet i 
denne Verden forandres. 

8) »Deputatlisterne, der tidligere tryk- 
kede Indtægterne af Statskovene, ere revide- 

en saadan Virkning paa Skovudbyttet, vilde det jo være 
urigtigt, at hele Underbetjentklassen ifølge Fordn. af 
8de Dec. 1859 lønnes med Deputater istedetfor med 
Brændselsgodtgjørelser, og Hr. Neergaards Forsvar for 
det Bestaaende vilde her, som i alle tidligere Punkter, 
være et drøit Angreb. Men Sagen er, at Hr. Neer- 
gaard aldeles misforstaaer Deputaternes Betydning, naar 
han henregner denne Foranstaltning til dem, der have 
»en omfattende og indgribende« Virkning paa Skovbruget. 
Om Skovene afgive endel af deres Udbytte mod eller uden 
Betaling, gjør hverken Skovbruget bedre eller slettere, 
men er væsenlig kun af formel Betydning; thi ethvert 
Deputat opføres med sin taxerede Værdi i Regnskabet 
og kan derfor ikke »trykke Indtægterne af Stats- 
skovene.« 

9) »Og endelig er ikke blot Oppebørselen 
af Skovindtægterne, men ogsaa Udtællingen af 
Udgifterne udelukkende henlagt til dertil be- 
skikkede Embedsmænd.« Heller ikke dette er 
»udelukkende« Tilfældet. Bestyrerne af Randbøll, 
Palsgaard ogFeldborg Districter besørge selv baade 
Oppebørsel og Udtælling og. aflægge Regnskab til Mini- 
steriet. For Viborg District lønnes vel en Kasserer; 
men da han boer i Viborg, har Skovrideren, for at be- 
frie en Kjøber eller en Arbeider fra at reise fire Mile 
for at betale et Par Mark for et Læs Granudhug eller 
for at faae en Dagleie udbetalt, i flere Aar med Be- 
styrelsens Vidende besørget baade Oppebørsel og Ud- 
tælling; han sender da ved Leiiighed det indkomne Be- 
løb m. V. til »Kassereren«, der saaledes ikke har An- 
det at bestille, end at nyde sin Gage og sine Procenter. 
For Buderupholm District har Hr. Wimpffen faaet 
ansat en Kasserer, som boer i Hobro, 3 Mile fra Di- 

strictet, saa at Consumenterne her have 6 Mile at til- 
bagelægge for at afgjøre deres Mellemvderende med 
Fostvæsenet, hvis vedkommende Skovrider af Hensyn til 
Tjenestens Tarv ikke paatager sig Uleiligbeden. Istedet«- 
for gjennem Bekjendtgjørelser af Vacancer og mod be- 
hørig Gaution at bortgive saadanne Bestillinger til Mænd 
paa Egnen, foretrækker Bestyrelsen at bortgive dem i 
Smug til Venner og Slægtninge. Paa 2det og paa 
3die Haderslev Dist. fandt idetmindste til iijor det 
Samme Sted som paa Viborg Dist., kun med den For- 
sk] el, at de rette Oppebørselsbetjente her intet særskilt 
Vederlag faae for deres Skovforretninger o.s.v. 

Medens Hr. Neergaard kun brugte \ Spalte i 
»Fædrelandet« for at fremstille disse 9 »gavnlige For- 
andringer«, har jeg, som man seer, hertil behøvet en 
langt større Plads. Ovenpaa dette Arbeide underskriver 
jeg med Fornøielse Hr. Neergaards Ord: »Det vilde 
vistnok være urimeligt at tilkjende alene Hr. Forst- 
mester Wimpflfen Æren for alle de fornævnte Foran- 
dringer. Men de ere dog fremkomne i den Tid, 
han har været Chef for Forstcomptoiret, og 
det kan derfor ikke betvivles, at han somF^g- 
mand maa have havt Indflydelse paa, frem- 
kaldt, eller i hvert Fald medvirket til deres 
Gjennemførelse.« 

Men, naar Hr. Neergaard endvidere tilføier: at 
»den største Del af de i den sidste Tid paapegede 
formentlige Mangler ved Bestyrelsen bliver af ringe Be- 
tydning«, og blandt disse kun nævner 4 — saa maa jeg 
for det Første minde ham om, at hvad han her har 
antydet, kun er en forsvindende »Del« af de »Mangler«, 
jeg og Andre have paavist, dernæst at han ikke ganske 
correct har gjengivet dem. Thi for det Første ere da 
»de ældre Skovplaner for Slesvig« ikke — som den 

»Udenforstaaende«, hvem Hr. N. jo især har for Øie, 
af hans Udtryk let kunde udlede — nogle , vore For- 
fædre i deres Barndom ' have hørt ymte om , og hvis 
Virkning paa Skovene Tiden forlængst har udvisket, 
men de ere de samme som de nuværende, tidt 
omtalte Wimpffenske Planer — og dermed kunne vi 
maaske lade dette Punkt beroe. Dernæst have Smaa- 
skovene, enten de »sælges eller beholdes«, forvoldt 
Forstvæsenet saa mange Prostitutioner, at det forsaavidt 
er af »ringe Betydning«, hvad Bestyrelsen beslutter* 
sig til. 

Naar Bestyrelsen dog nu har besluttet at afhænde 
flere slesvigske Statsskove, saa kan jeg hverken bringe 
dette i Samklang med, at Hr. Wimpffen i sin Tid 
har betegnet Ulysten til at sælge de for Administra- 
tionen bekostelige Statsskove som »en faldberettiget 
Opposition«, fordi ved deres Bortsalg fra Districterne 
»vilde Misforholdet mellem Arealet og Forvaltnings- 
omkostningerne blive endnu større«, eller med, at flere 
af de nu til Salg bestemte Skove bleve ved tidligere 
Bortsalg af de forrige hertugelige Gaarde ikke engang 
stillede til Auction, uanseet at de laae midt i disses Hov- 
marker. Naturligvis indrømmer jeg det Rigtige i de nu 
paatænkte Afhændelser ; ja ønsker endogsaa , af al- 
mindelige økonomiske Grunde , at Hs. Exe. Finans- 
ministeren vil indskrænske sig saavidt muligt i sin 
Egenskab af »Landets største Skoveier«. 

Medens Hr. Neergaard maaskee vil skænke mig 
en yderligere Fremstilling af den 3die Anke, som jeg 
»navnlig« aldrig har henført til de vigtigste, maa jeg 
med Hensyn til den 4de minde ham om, at »de nye 
Embedsbesætt eiser«, som han tillægger »ringe Betyd- 
ning« , omfattede en Fjerdedel af Etatens overord- 
nede Poster. Naturligvis er der ved denne som ved 

enhver større Foranstaltning, hvor tankeløs den end kan 
være, slumpevis kommet et eller andet Godt med, og 
jeg har væsenlig kun dadlet det militaire Forflyttelses- 
system, der betragter Skovriderne som Exercermestre, 
Skovene som Rekruter, Overførsterne som Trompetere, 
et System, d^r gaaer paa Melodien: »Med Foden paa 
Nakken, til Marchen parat«, som forlængst er afskaffet 
i ethvert andet Statsskovvæsen end vo^rt, de^ er stik 
imod Bestyrelsens tidligere, men som passer ypperlig, 
hvor persQnlige Hensyn og ikke Statens Tarv er det 
Ledende. 

Jeg tillægger ikke, som Hr, Neergaard til Slutning 
antyder, »)Hr. Forstmester Wimpflfen Skylden for enhver 
i Fortid og Nutid udført mindre hensigtsmæssig For- 
anstaltning« , men directe eller indirecte kun for, hvad 
jeg hidtil har paatalt. Thi der er en saa stor Del 
»mindre Hensigtsmæssigt«, der endnu ikke er frem- 
hævet, at Lysthavende kunne finde et rigeligt Krigs- 
materiale til et Par Aars Felttog endnu, og efterhaan- 
den som dette slipper op, vil Bestyrelsen, under det 
nuværende System, nok forsyne dem med et nyt. Men 
alene det af mig og Andre hidtil Paaankede, navnlig 
Districtsordningen, Planvæsnet, Sammenblandingen mel- 
lam Control og Forvaltning, hele Overbestyrelsens uan- 
svarlige Charakter, dens Principløshed, Famlen og Usik- 
kerhed i de simpleste Foranstaltmnger , dens uklare 
økonomiske Begreber o. s.v., forklarer tilstrækkelig Re- 
sultatet af hele Statsskovbruget: en Nettoindtægt af 
lidt over 3 eller knap 4 Rdl. pr. Td. Ld. (eftersom 
man holder sig til min eller Hr. Wimpffens Bereg- 
ning), der svarer til det glimrende Resultat, at 1 Td. 
Ld. dansk Statsskovareal har enVærdi af — mellem 75 
og 100 Rdl.! Det nu sammentraadte Rigsraad maa 
da kunne bedømme, om en Bestyrelse som den nu- 

værende er — efter Hr. Neergaards Paastand — »gavn- 
lig« for Landet 9 eller — efter min Fremstilling — en 
Plet for Administrationen. Men naar min ærede Ven 
troer, at »Mange« dele hans gunstige Mening om det 
Bestaaende, og specielt om »Forstmester Wimpffens 
Virksomhed«, da maa jeg — hvis der skal lægges 
nogen Vægt paa det relative Begreb »Mange« — erindre 
ham om, at der paa den ene Side er »Mange«, der 
nære en hel anden Mening, og paa den anden Side 
»Mange«, maaskee altfor Mange, hvem en Reform af 
Statsskovvæsnet vilde komme høist ubeleilig. 

Februar 1862. 

